Държавен вестник, бр. 17, 2017 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  17
във Върховната касационна прокуратура чрез 
жребий измежду тях за всеки конкурс;
9. при провеждане на конкурс за повишаване 
и преместване на прокурор във Върховната 
касационна прокуратура и Върховната ад-
министративна прокуратура – от събранията 
на прокурорите във Върховната касационна 
прокуратура и Върховната административна 
прокуратура чрез жребий измежду тях за 
всеки конкурс;
10. за провеждане на конкурс за повиша-
ване и преместване на следовател в окръжен 
следствен отдел и в Националната следствена 
служба – от събранието на следователите в 
Националната следствена служба.
(4) Органите по ал. 3, т. 1, 2, 6, 7 и 10 
предлагат на съответната колегия на Висшия 
съдебен съвет не по-малко от 50 процента от 
магистратите от щатния си състав за члено-
ве – участници в конкурсната комисия, на 
всеки три години. Участниците могат да бъдат 
предлагани повече от веднъж. Членовете на 
конкурсната комисия трябва да са придобили 
статут на несменяемост и през последните 5 
години да не им е било налагано някое от 
дисциплинарните наказания по чл. 308, ал. 1, 
т. 3, 4, 5 или 6 от Закона за съдебната власт с 
влязло в сила решение. Те трябва да са с ранг, 
равен или по-висок от ранга за обявената за 
кандидатстване свободна длъжност.
(5) Членовете на конкурсната комисия със 
статут на действащ съдия, прокурор или сле-
довател се избират от съответната колегия на 
Висшия съдебен съвет чрез жребий измежду 
предложените от органите по ал. 3, т. 1, 2, 6, 
7 и 10 магистрати. 
(6) В състава на резервните членове се 
включват: 1 представител на Комисията по 
атестирането и конкурсите със статут на 
действащ магистрат, 1 хабилитиран учен по 
правни науки по съответната материя с ака-
демична длъжност доцент или професор и 1 
член със статут на действащ съдия, прокурор 
или следовател.
(7) За участие в конкурсна комисия се 
получава възнаграждение, което се определя 
и изплаща от пленума на Висшия съдебен 
съвет. Членовете на конкурсната комисия се 
командироват до приключване на конкурса, 
като през това време се освобождават от 
участие в съдебни заседания и по време на 
провеждане на конкурса се изключват от 
разпределение на дела.
(8) Участието в конкурсната комисия се 
взема предвид при изготвяне на атестация и 
при определяне на натовареността на съот-
ветния съдия, прокурор или следовател. Ре-
шението за определяне на магистрат за член 
на конкурсна комисия се прилага служебно 
към кадровото му досие. 
(9) Редовен или резервен член на конкурс-
на комисия може да направи писмен отвод 
пред съответната колегия на Висшия съде-
бен съвет в тридневен срок от обявяването 
на решение­то при наличие на основателни 
причини.
Чл. 37. (1) След формиране на конкурсната 
комисия същата на свое заседание избира 
председател измежду членовете, за което 
съставя протокол. Председателят на кон-
курсната комисия ръководи нейната работа, 
следи за спазване условията за провеждане 
на конкурса.
(2) При невъзможност за участие редовен 
член на конкурсната комисия се замества от 
резервен член, определен от председателя на 
комисията. При отсъствие на председателя 
неговите функции се поемат от член на ко-
мисията съобразно правилата за старшинство 
по чл. 237 от Закона за съдебната власт.
Чл. 38. Конкурсната комисия приема ре-
шенията си присъствено с мнозинство повече 
от половината от общия брой на членовете є.
Раздел ІІІ
Провеждане на конкурсите и класиране на 
кандидатите
Чл. 39. (1) При провеждането на конкурсите 
за преместване или за повишаване конкурс-
ната комисия взема предвид резултатите от 
последното атестиране и проверките от по-
горестоящите органи на съдебната власт и 
от Инспектората към Висшия съдебен съвет, 
данните от кадровото им дело и преценява 
разгледаните и приключените дела и пре-
писки, избрани от конкурсната комисия и 
представени от кандидатите, въз основа на 
които прави обща оценка за притежаваните 
от кандидатите професионални качества. 
(2) Конкурсната комисия избира три дела 
или преписки от посочените в представената 
от кандидата със заявлението за участие в 
конкурса справка и изисква от съответния 
административен ръководител в седемдневен 
срок да предостави копие на оптичен носител 
на тези дела или преписки и на посочените 
от кандидата три дела или преписки. 
(3) В случаите, когато делата или препи-
ските съдържат класифицирана информация, 
те се предоставят на конкурсната комисия по 
предвидения в Закона за защита на класифи-
цираната информация ред. 
(4) В случаите по чл. 189, ал. 4 от Закона за 
съдебната власт конкурсната комисия задъл-
жително проверява познанията на кандидата 
за заемане на длъжност в друг по вид орган 
на съдебната власт чрез полагане на писмен 
изпит по конспект: